recursal/SuperWikiNEXT-32B huggingface dataset:
Η **Φαίη Ξυλά** (Νέα Υόρκη 8 Μαΐου 1975) είναι Ελληνίδα ηθοποιός.

Βιογραφία
---------

Μεγάλωσε στην Κέρκυρα. Αποφοίτησε από το Εθνικό Θέατρο το 1999, συμμετέχοντας από τότε σε παραστάσεις του Κρατικού Θεάτρου Βορείου Ελλάδος, Θεάτρου Τέχνης, Εθνικού Θεάτρου και άλλες.

Τηλεόραση
---------

Ξεκίνησε την καριέρα της στην τηλεόραση το 2002, παίζοντας στη σειρά του Mega Channel *«Φεύγα»*. Το 2003 παίζει στη σειρά *«Όνειρο ήταν»* και δύο χρόνια αργότερα (2005) στην *«Επαφή»* και στη σειρά *«Μου λείπεις»*. Τις χρονιές 2006 και 2007 παίζει σε 4 επεισόδια της σειράς *«Οι ιστορίες του αστυνόμου Μπέκα»*. Ενώ, την ίδια χρονιά, το 2007-2008, παίζει και στη σειρά του ΑΝΤ1 *«Γιούγκερμαν»*, *Πόρτα κλειδωμένη, Καλές δουλειές, Δια Ταύτα, 9 Μήνες, Όσο Έχω Εσένα*. 

Η αναγνωρισιμότητα από το τηλεοπτικό κοινό ήρθε μέσα από το σίριαλ *«Τα μυστικά της Εδέμ»* όπου ερμήνευσε έναν από τους πρωταγωνιστικούς ρόλους.
Το 2014 πρωταγωνίστησε στην κωμική σειρά του ANT1 *«Καλές δουλειές»*  με τον Πέτρο Φιλιππίδη.
Το 2021 πρωταγωνιστεί στην εβδομαδιαία σειρά του Star "Έρωτας με διαφορά". Το 2021 παίζει στην σειρά Τα Νεοκλασικά Επεισόδιο: "Ο φίλος μου ο Λευτεράκης του ALPHA.

Κινηματογράφος
--------------

Έχει παίξει και σε αρκετές κινηματογραφικές ταινίες. Το 2003 έπαιξε στην ταινία "*Λου και Λένα*" και το 2005 στους "*Λουκουμάδες με μέλι*". Το 2006 έπαιξε στην ταινία "*Πεθαίνοντας στην Αθήνα*" και το 2007 στις "*Γυναικείες συνομωσίες*". Το 2008 ενσάρκωσε τον πρωταγωνιστικό ρόλο στην ταινία "*Γαμήλιο πάρτυ*" και το 2009 πρωταγωνίστησε στην ταινία "*Όλα θα πάνε καλά*".

Προσωπική ζωή
-------------

Το Σεπτέμβριο του 2009 παντρεύτηκε με το συμπρωταγωνιστή της στη σειρά τα Μυστικά της Εδέμ, Κωνσταντίνο Γιαννακόπουλο και έχουν αποκτήσει έναν γιο. Το 2018, το ζευγάρι μετά από 15 χρόνια κοινής πορείας αποφάσισε να χωρίσει.

Παραπομπές
----------

1. ↑  «Θεατρικές εμφανίσεις». Αρχειοθετήθηκε από το πρωτότυπο στις 29 Αυγούστου 2013. Ανακτήθηκε στις 27 Ιανουαρίου 2010.
2. ↑  «Φαίη Ξυλά: Πρώτα πλάνα από τη νέα σειρά Έρωτας με διαφορά - Πότε κάνει πρεμιέρα». 13/01/2021, σελ. Ethnos.. Ανακτήθηκε στις 13/02/2021.
3. ↑  «Star Channel - Παντρεύονται Ξυλά - Γιαννακόπουλος». Αρχειοθετήθηκε από το πρωτότυπο στις 7 Ιανουαρίου 2010. Ανακτήθηκε στις 27 Ιανουαρίου 2010.

Εξωτερικοί σύνδεσμοι
--------------------

* Internet Movie Database - Fay Xyla
Οι **σεισμοί στις νήσους Αλκυονίδες το 1981** ήταν μια σεισμική ακολουθία, αποτελούμενη από τρεις κύριους σεισμούς, οι οποίοι σημειώθηκαν το διάστημα από 24 Φεβρουαρίου μέχρι 4 Μαρτίου 1981. Το βράδυ της Τρίτης 24 Φεβρουαρίου 1981, στις 20:53, σημειώθηκε ο πρώτος σεισμός, ο οποίος είχε μέγεθος 6,7 Ρίχτερ και προκάλεσε μεγάλες καταστροφές σε Κόρινθο, Λουτράκι, Περαχώρα, Αγίους Θεοδώρους, Κινέτα, Θήβα, Πλαταιές, Καπαρέλλι, Μέγαρα, Νέα Πέραμο, Ελευσίνα, Μάνδρα, Ασπρόπυργο. Πολλοί βγήκαν στους δρόμους και πέρασαν τη νύχτα μέσα στα αυτοκίνητά τους. Λίγες ώρες αργότερα, στις 04:35 της Τετάρτης, ακολούθησε δεύτερος σεισμός, ο οποίος είχε μέγεθος 6,4 Ρίχτερ και προκάλεσε καταστροφές σε κτίσματα που είχαν πληγεί από τον πρώτο σεισμό. Και ιδιαίτερα έγινε αισθητός και σοβαρά στην Αθήνα. Την Τετάρτη 4 Μαρτίου στις 23:58 σημειώθηκε τρίτος σεισμός, με μέγεθος 6,3 Ρίχτερ. Από αυτόν οι μεγαλύτερες καταστροφές έγιναν στην Ανθούπολη Περιστερίου. Και οι τρεις σεισμοί είχαν μέγιστη ένταση IX (9) στην Κλίμακα Μερκάλι (με μέγιστο το 12), ήταν δηλαδή «πολύ καταστροφικοί» στην κλίμακα αυτή. Οι μετασεισμοί συνεχίστηκαν μέχρι και τα μέσα Σεπτεμβρίου του 1981.
**Υδροστατική πίεση** ονομάζεται η πίεση που ασκεί ένα ρευστό το οποίο βρίσκεται σε ισορροπία με αντικείμενο ή επιφάνεια που βρίσκεται μέσα σ' αυτό. Η πίεση αυτή οφείλεται στην εξωτερική δύναμη της βαρύτητας και μόνο, δηλαδή στο βάρος του ρευστού που βρίσκεται υπεράνω του αντικειμένου ή της επιφάνειας.

**Pυδρ =ρhg**
όπου Pυδρ είναι η υδροστατική πίεση, ρ είναι η πυκνότητα, h είναι το βάθος και το g η επιτάχυνση της βαρύτητας

Επειδή κατά τις εφαρμογές της Υδραυλικής η μεν δύναμη μετριέται σε τόνους (**t**) ή χιλιόγραμμα (**kg**) και αντίστοιχα η δε επιφάνεια σε τετραγωνικά μέτρα (**m2**) ή τετραγωνικά εκατοστά (**cm2**), η *υδροστατική πίεση* **ρυ** θα εκφράζεται ανάλογα σε τόνους ανά τετραγωνικό μέτρο (**t/m2**) ή χιλιόγραμμα ανά τετραγωνικό εκατοστό (**kg/cm2**). Έτσι μεταξύ αυτών θα ισχύουν οι ακόλουθες σχέσεις:

**1 t/m2 = 1/10 kg/cm2 = 1/10 At**
Χαρακτηριστική πειραματική απόδειξη της υδροστατικής πίεσης αποτελεί ένα δοχείο γεμάτο με νερό και το οποίο φέρει οπές σε διαφορετικά καθ΄ ύψος επίπεδα (διαφορετικό στατικό ύψος) όπου και παρατηρούμε τη δύναμη της ροής του νερού από τις οπές να είναι αυξανόμενη από πάνω προς τα κάτω. Έτσι διαπιστώνεται πως όσο μεγαλύτερο είναι το *στατικό ύψος* τόσο μεγαλύτερη και η *υδροστατική πίεση*. Τούτο μπορούμε ακόμη όχι μόνο να το επαληθεύσουμε αλλά και να το μετρήσουμε προσαρμόζοντας στις καθ΄ ύψος οπές μανόμετρα.

Η αιτία αυτή, της αύξησης δηλαδή της υδροστατικής πίεσης ανάλογα με το βάθος, αποτελεί και τον κυριότερο λόγο της κατασκευής των υδατοφραγμάτων, ή λιμενικών έργων (κρηπίδωσης), με κλιμακωτή διάταξη, αυξάνοντας προοδευτικά προς τα κάτω το πάχος του φράγματος.

Δείτε επίσης
------------

* Αρχή του Πασκάλ
* Αρχή του Αρχιμήδη
* Θεμελιώδης εξίσωση υδροστατικής
* [[Στατικό ύψοσηφιοςς ή Θλιπτικό ύψος
* Συγκοινωνούντα δοχεία
* Υδροστατική
Οι **Canned Heat** είναι αμερικανικό ροκ συγκρότημα που δημιουργήθηκε στο Λος Άντζελες το 1965. Η ομάδα έχει αναγνωριστεί για τις ερμηνείες της στα blues και για τις προσπάθειές της να προωθήσει το ενδιαφέρον για αυτόν τον τύπο μουσικής και τους πρωτότυπους καλλιτέχνες της. Ιδρύθηκε από δύο λάτρεις των μπλουζ Alan Wilson και Bob Hite, οι οποίοι πήραν το όνομα από το "Canned Heat Blues" του Tommy Johnson του 1928. Μετά από εμφανίσεις στα φεστιβάλ Monterey και Woodstock στα τέλη της δεκαετίας του 1960, το συγκρότημα απέκτησε παγκόσμια φήμη με μια σύνθεση που αποτελείται από Hite (φωνητικά), Wilson (κιθάρα, φυσαρμόνικα και φωνητικά), Henry Vestine και αργότερα Harvey Mandel (κύρια κιθάρα), Larry Taylor (μπάσο) και Adolfo de la Parra (ντραμς).

Η μουσική και η στάση των Canned Heat προσέλκυσαν μεγάλο κοινό και καθιέρωσαν το συγκρότημα ως μία από τις δημοφιλότερες της εποχής των hippie. Οι Canned Heat εμφανίστηκαν στα περισσότερα μεγάλα μουσικά γεγονότα στα τέλη της δεκαετίας του 1960, εκτελώντας πρότυπα μπλουζ μαζί με το δικό τους υλικό και περιστασιακά επιδίδονταν σε μακρά «ψυχεδελικά» σόλο. Δύο από τα τραγούδια τους - «Going Up the Country» και «On the Road Again» - έγιναν διεθνείς επιτυχίες. Το «Going Up the Country» ήταν ένα remake του τραγουδιού Henry Thomas «Bull Doze Blues», που ηχογραφήθηκε στο Louisville του Κεντάκι, το 1927. Το «On the Road Again» ήταν ένα remake του τραγουδιού Floyd Jones του 1953 με το ίδιο όνομα, το οποίο σύμφωνα με πληροφορίες βασίζεται στο τραγούδι του Tommy Johnson "Big Road Blues", που ηχογραφήθηκε το 1928.

Έκτοτε, από τις αρχές της δεκαετίας του 1970, έχουν πραγματοποιηθεί πολλές αλλαγές στο προσωπικό. Για μεγάλο μέρος της δεκαετίας του 1990 και του 2000 και μετά το θάνατο του Larry Taylor στο 2019, de la Parra ήταν το μόνο μέλος από το 1960 lineup της μπάντας. Έγραψε ένα βιβλίο για την ιστορία της μπάντας, με τίτλο *Living the Blues*.  Οι Mandel, Walter Trout και Junior Watson συγκαταλέγονται στους κιθαρίστες που κέρδισαν τη φήμη που έπαιξαν σε μεταγενέστερες εκδόσεις του συγκροτήματος.

Παραπομπές
----------

1. ↑   [*νεκρός σύνδεσμος*]
2. ↑  «Canned Heat Bassist Larry Taylor Dies at 77». *Billboard*. Ανακτήθηκε στις 21 Αυγούστου 2019.
3. ↑  Fito De La Parra, *Living the Blues.*(2000).

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 156074236
* LCCN: n91047738
* ISNI: 0000 0001 2364 902X
* MusicBrainz: 815a0279-558c-4522-ac3b-6a1e259e95b5
* NKC: xx0141016

 |

 |
Το **USS *Scorpion* (SSN-589)** ήταν ένα πυρηνικό υποβρύχιο του Πολεμικού Ναυτικού των Η.Π.Α. και το έκτο σκάφος του αμερικανικού πολεμικού ναυτικού που έφερε αυτό το όνομα. Το *Scorpion* χάθηκε στις 22 Μαΐου του 1968, με 99 μέλη του πληρώματος να πεθαίνουν στο περιστατικό. Το USS *Scorpion* είναι το ένα από τα δύο πυρηνικά υποβρύχια που έχασε το αμερικανικό πολεμικό ναυτικό, με το άλλο να είναι το USS *Thresher*. Ήταν μία από τις τέσσερις μυστηριώδεις εξαφανίσεις υποβρυχίων το 1968, με τις άλλες να είναι το ισραηλινό INS *Dakar*, το γαλλικό υποβρύχιο *Minerve* και το σοβιετικό υποβρύχιο K-129.

Υπηρεσία
--------

Το αμερικανικό πυρηνοκίνητο υποβρύχιο *Σκόρπιον* ήταν ένα από τα έξι αμερικανικά υποβρύχια κλάσης "Skipjack", που κατασκευάστηκαν στα τέλη της δεκαετίας του 1950.

Η βύθιση
--------

Στις 27 Μαΐου του 1968, το Πεντάγωνο (ΗΠΑ) ανακοίνωσε ότι το *Σκορπιός* είχε χαθεί αύτανδρο κάπου στον Ατλαντικό Ωκεανό από άγνωστες αιτίες. Το υποβρύχιο συμμετείχε σε ασκήσεις του 6ου Στόλου και αναμενόταν στη βάση του, το Νόρφολκ της Βιρτζίνια, την ημέρα εκείνη. Από την 21η Μαΐου, ωστόσο, κάθε ίχνος του είχε χαθεί. Οι από αέρος έρευνες δεν αποκάλυψαν το παραμικρό και το υποβρύχιο, μαζί με τα 99 μέλη του πληρώματός του, θεωρήθηκαν οριστικά απολεσθέντα. Πολύ αργότερα τα συντρίμμια του βρέθηκαν σκορπισμένα στον βυθό του ωκεανού και οι αρμόδιοι κατέληξαν στο συμπέρασμα ότι από κάποια βλάβη δεν μπόρεσε να διατηρηθεί στο σωστό βάθος και συνετρίβη από την πίεση του νερού.

Τα πτώματα του πληρώματος βρέθηκαν αρκετούς μήνες μετά αλλά ο πυρηνικός αντιδραστήρας και οι τορπίλες του υποβρυχίου παραμένουν σε βάθος 3.000 μέτρων, 400 μίλια νοτιοδυτικά των Αζορών, στη μέση σχεδόν του Ατλαντικού Ωκεανού.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **USS Scorpion (SSN-589)** |

1. ↑  *Βυθίζεται το αμερικανικό πυρηνικό υποβρύχιο "Σκορπιός"*, Ιστορικό Λεύκωμα 1968, σελ. 131, Καθημερινή (1998)
Η **Ποδοσφαιρική Ομοσπονδία Κουίνσλαντ** (αγγλικά: *Football Queensland*, FQ) είναι διοικητικό όργανο όσον αφορά το άθλημα του ποδοσφαίρου στην πολιτεία Κουίνσλαντ της Αυστραλίας. Η έδρα της βρίσκεται στο Μπρίσμπεϊν και είναι υπεύθυνη για τη διεξαγωγή των πρωταθλημάτων της πολιτείας.

Ιστορία
-------

Ο φορέας ιδρύθηκε ως *Ποδοσφαιρική Ομοσπονδία Άγγλο-Κουίνσλαντ* (Anglo-Queensland Football Association) στο Μπρίσμπεϊν το 1884. Ο οργανισμός μετονομάστηκε για να ευθυγραμμιστεί περισσότερο με τη νέα Ποδοσφαιρική Ομοσπονδία Αυστραλίας (FFA) το 2005.

Παραπομπές
----------

1. ↑  The World Cup Dream - Australian football timeline Αρχειοθετήθηκε 17 December 2014 στο Wayback Machine.

Eξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Επίσημος ιστότοπος
Ο εξωδορυφόρος Κέπλερ-1625b Ι σε τροχιά γύρω από τον εξωπλανήτη Κέπλερ-1625b (καλλιτέχνη αναπαράσταση).
Ο **Kepler 1625b I** είναι ένας πιθανός φυσικός δορυφόρος του εξωπλανήτη Kepler-1625b, ο πρώτος εξωδορυφόρος που ανακαλύφθηκε ποτέ (εν αναμονή επιβεβαίωσης).

Οι πρώτες ενδείξεις προήλθαν μετά από προκαταρκτικές παρατηρήσεις από το Διαστημικό Τηλεσκόπιο Kepler. Μια ενδελεχέστερη παρατήρηση από το Διαστημικό Τηλεσκόπιο Χαμπλ έγινε τον Οκτώβριο του 2017 και οδήγησε τελικά στην δημοσιοποίηση της ανακάλυψης στο Science Advances στις αρχές του Οκτωβρίου του 2018. Μελέτες που σχετίζονται με την ανακάλυψη του δορυφόρου δείχνουν ότι ο εξωπλανήτης γύρω από τον οποίο περιφέρεται είναι έως και αρκετές μάζες Δία σε μέγεθος, επειδή ο δορυφόρος υπολογίζεται πως είναι περίπου ίσος σε μάζα με τον Ποσειδώνα.

Υπάρχει μια πιθανότητα ότι ο μεγάλος εξωδορυφόρος μπορεί να έχει ένα δικό του δορυφόρο, που ονομάζεται υποδορυφόρος (ή ένας "δορυφόρος ενός δορυφόρου"). Ο Kepler-1625b μπορεί να είναι κατοικήσιμος, λαμβάνοντας υπόψη ότι ο πλανήτης έχει μια  θερμοκρασία ισορροπίας ίση με 253K (-20C).

Το σχετικό μέγεθος και η σχετική απόσταση του Kepler-1625b και του δορυφόρου του Kepler-1625b-I (οι πλανήτες Δίας και Ποσειδώνας που παρουσιάζονται για την σύγκριση)

Αναφορές
--------

1. ↑  Forgan, Duncan (4 October 2018). «The habitable zone for Earthlike exomoons orbiting Kepler-1625b». arXiv:1810.02712v1 [astro-ph.EP].
2. ↑  Chou, Felicia· Villard, Ray· Hawkes, Alison· Brown, Katherine (3 Οκτωβρίου 2018). «Astronomers Find First Evidence of Possible Moon Outside Our Solar System». *NASA*. Ανακτήθηκε στις 5 Οκτωβρίου 2018.
3. ↑  Teachey, Alex; Kipping, David M. (3 October 2018). «Evidence for a large exomoon orbiting Kepler-1625b». *Science* **4**: eaav1784. doi:10.1126/sciadv.aav1784. PMID 30306135. PMC 6170104.. Ανακτήθηκε στις 6 October 2018.
4. ↑  «The Extrasolar Planet Encyclopaedia — Kepler-1625 b I». Αρχειοθετήθηκε από το πρωτότυπο στις 5 Οκτωβρίου 2018. Ανακτήθηκε στις 16 Νοεμβρίου 2018.
5. ↑  Drake, Nadia (3 October 2018). «Weird giant may be the first known alien moon - Evidence is mounting that a world the size of Neptune could be orbiting a giant planet far, far away.». *National Geographic Society*.. Ανακτήθηκε στις 6 October 2018.
6. ↑  «Hubble finds compelling evidence for a moon outside the Solar System - Neptune-sized moon orbits Jupiter-sized planet». *SpaceTelescope.org*. Ανακτήθηκε στις 6 Οκτωβρίου 2018.
Το ***Windows Essentials*** (προηγουμένως γνωστό ως *Windows Live Essentials* και ενσωματωμένο στην εφαρμογή *Windows Live Dashboard*, *Πρόγραμμα εγκατάστασης του Windows Live*, *Windows Live Essentials*) είναι μια υπηρεσία της Microsoft που προσφέρει ηλεκτρονικό ταχυδρομείο, άμεσα μηνύματα, διαμοιρασμό φωτογραφιών, δημοσίευση σε ιστολόγια, ασφάλεια και άλλες υπηρεσίες του Windows Live σε ένα σημείο.

Οι χρήστες, μέσω αυτής της εφαρμογής, μπορούν να επιλέξουν να εγκαταστήσουν τις ακόλουθες υπηρεσίες του Windows Live:

* Βοηθός εισόδου του Windows Live
* Windows Live Messenger
* Windows Live Mail
* Συλλογή φωτογραφιών του Windows Live
* Windows Live Writer
* Windows Live Toolbar (μη διαθέσιμο στα ελληνικά)
* Windows Live OneCare Family Safety (μη διαθέσιμο στα ελληνικά)

Το Πρόγραμμα εγκατάστασης του Windows Live και οι υπηρεσίες που εγκαθίστανται μέσω αυτού (εκτός απ’ το Windows Live OneCare Family Safety) υποστηρίζουν εκδόσεις 64-bit των Windows Vista.

Ιστορικό
--------

Στις 25 Αυγούστου του 2006, η Microsoft ξεκίνησε να αναζητά χρήστες για να συμμετάσχουν στη δοκιμή των υπηρεσιών του Windows Live μέσω του Windows Live Essentials, το οποίο ήταν παρόμοιο με το Google Pack της Google. Η υπηρεσία ενσωματώθηκε στο Windows Live Dashboard, μέσω του οποίο ο χρήστης μπορούσε να δει ποιες υπηρεσίες του Windows Live ήταν εγκατεστημένες στον υπολογιστή του και ποιες ήταν διαθέσιμες για εγκατάσταση. Το Windows Live Dashboard απαιτούσε την είσοδο των χρηστών με το Windows Live ID τους για να ελέγξουν ποιες υπηρεσίες είχαν λάβει. Τότε, υπηρεσίες που βασίζονταν στο διαδίκτυο, όπως το Windows Live Hotmail (και στη συνέχεια *Windows Live Mail*) ήταν μέρος της λίστας των προγραμμάτων αυτών.

Όμως, λίγο μετά τη δοκιμαστική του κυκλοφορία, το Windows Live Essentials δεν ήταν πια διαθέσιμο και η ιστοσελίδα του τώρα ανακατευθύνει τον χρήστη στα Windows Live Betas (προηγουμένως γνωστά ως *Windows Live Ideas*). Το Windows Live Dashboard αντικαταστάθηκε στις 30 Μαΐου του 2007 από το Πρόγραμμα εγκατάστασης του Windows Live και οι υπηρεσίες που προσέφερε έγιναν μέρος αυτού.

Αναφορές
--------

1. ↑  «Windows Live Downloads - Version 2». Αρχειοθετήθηκε από το πρωτότυπο στις 11 Μάρτιος 2022.
2. ↑  «Windows Essentials 2012 Microsoft Offline Installer». 11 Ιανουάριος 2017.
3. ↑  «Windows Essentials».
4. ↑  Σημειώσεις έκδοσης του Προγράμματος εγκατάστασης του Windows Live[*νεκρός σύνδεσμος*]

Δείτε επίσης
------------

* Windows Live
* Συλλογή φωτογραφιών του Windows Live

Εξωτερικοί σύνδεσμοι
--------------------

* *Windows Essentials*
Ο **Κορράδος Β'**, γερμ.: *Konrad II. von Meranien (auch Konrad III. von Dachau* (απεβ. στις 8 Οκτωβρίου 1182) από τον Οίκο του Βίττελσμπαχ, ήταν δούκας της Μερανίας (ή της Δαλματίας) από το 1159 μέχρι το τέλος του. Έγινε, ως Κορράδος Γ΄, κόμης του Ντάχαου το 1172.

Βιογραφία
---------

Ήταν το μοναχοπαίδι του Κόνραντ Α', δούκα της Μερανίας, και της Ματθίλδης του Φάλκενσταϊν. Ήταν μόλις παιδί, όταν απεβίωσε ο πατέρας του και κληρονόμησε τη Μερανία. Όταν ενηλικιώθηκε, κληρονόμησε την κομητεία του Ντάχαου από τον θείο του Άρνολντ Γ΄. Τα έγγραφα της εποχής τον αποκαλούν *dux de Dachawe* ή *Dachau*. Ο Κορράδος Β΄ ήταν ο τελευταίος δούκας του Οίκου του, καθώς απεβίωσε χωρίς κληρονόμους και τάφηκε στο Σάυερν (Scheyern) δίπλα στον πατέρα, τον παππού και τον προπάππο του. Η Μερανία πέρασε τότε στον Οίκο του Άντεχς.

Πρόγονοι
--------

| Πρόγονοι του Κορράδου Β΄ δούκα της Μερανίας, Γ΄ κόμη του Ντάχαου |
| --- |
| 

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |   |   |   |
|
|
|
|
|
|   | Άρνολντ Α΄ κόμης του Σάυερν |   |
|   |
|   |   |   |   |   |   |   |   |
|
|
|
|
|
|   | Κορράδος Α΄ κόμης του Ντάχαου |   |
|   |
|   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|   | Κορράδος Α΄ της Μερανίας, Β΄ του Ντάχαου |   |
|   |
|   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|   | **Κορράδος Β΄ δούκας της Μερανίας, Γ΄ του Ντάχαου** |   |
|   |
|   |   |   |   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|

 |

Βιβλιογραφικές αναφορές
-----------------------

* Benjamin Arnold (1991), Princes and Territories in Medieval Germany (Cambridge: Cambridge University Press).
Με την ονομασία **Άγκα** φέρονται οι περίφημες φωτιστικές μηχανές φάρων, της διεθνούς φήμης κατασκευάστριας εταιρείας "AGA", της άλλοτε "Aktiebolaget Gas-Accumulator" στη Στοκχόλμη. 

Οι μηχανές αυτές αφορούν τον αυτόματο ναυτικό φωτισμό των ακτών που λειτουργούν με ασετυλίνη "εν απορροφήσει". Προϊόντα της παραπάνω εταιρείας ήταν οι εφευρέσεις του μεγάλου ευεργέτη των ναυτιλλομένων Γουσταύου Νταλέν, ο οποίος τελικά κατά τους συνεχείς πειραματισμούς του τυφλώθηκε θαυμάζοντας τις εφευρέσεις του. Όμως, παρά την τύφλωσή του, συνέχισε να τις τροποποιεί και να τις βελτιώνει. Μάλιστα για τις εφευρέσεις του αυτές, ειδικά για το απλούν σχετικά της κατασκευής τους, αλλά και το ευφυέστατο της επινόησής των, και ιδιαίτερα για τις υπηρεσίες που προσφέρουν στη παγκόσμια ναυτιλία, ο εφευρέτης από το 1913, πριν το ατύχημά του, έτυχε του βραβείου Νόμπελ.

Οι φωτιστικές μηχανές αυτές είναι ειδικές για φάρους αυτόματης συνεχούς λειτουργίας, χωρίς την ανάγκη ανανέωσης της φωτιστικής ύλης για ένα χρόνο και πλέον, που ανάβουν κατά το σκότος ή όταν πάψουν να υφίστανται οι ακτίνες του Ήλιου, και σβήνουν μόλις πέσουν σ' αυτές οι ακτίνες του Ήλιου. Στα πλεονεκτήματα επίσης αυτών είναι ότι δεν απαιτούν κτιριακή εγκατάσταση και ύπαρξη φαροφυλάκων, με συνέπεια να κρίνονται ως οι πλέον ενδεδειγμένες για ερημονησίδες ή βραχονησίδες καθώς και σε επισήμανση αβαθών.

Οι πρώτοι αυτόματοι φάροι "συστήματος Άγκα" τοποθετήθηκαν στο Γκαίσφετεν (1907) και στο Λαιτζερχόλμεν (1908) στη Σουηδία. στις Μεσογειακές ατκές εμφανίστηκαν για πρώτη φορά όταν η Αυστρία το 1911 εισήγαγε συσκευή Άγκα για το φωτισμό του υφάλου Περικολόζε του Ακρωτηρίου Προμοντόρε της Ίστριας, που τότε ήταν στην κατοχή της. Συνέχεια δε εκείνου ακολούθησε ο φωτισμός του Φιούμε. Η Ελλάδα, ως δεύτερη τότε ναυτική Χώρα, ήταν έτοιμη να εγκαταστήσει αυτόματους φάρους άλλου συστήματος που θα λειτουργούσαν με ανθρακασβέστιο με πολλούς ενδοθερμικούς κινδύνους, ενώ στερούνταν και μέσων αυτόματης αφής και σβέσης. Έτσι μετά από εισαγωγή κάποιου μικρού αριθμού για δοκιμαστική χρήση και μετά 18μηνων δοκιμών που στέφθηκαν με επιτυχία άρχισαν με γοργό ρυθμό να φωτίζονται όλα τα επικίνδυνα για τη ναυσιπλοΐα σημεία των χωρικών υδάτων στα οποία ήταν αδύνατη η ίδρυση επιτηρούμενου φάρου. Στο σημείο αυτό αξίζει ν' αναφερθεί ότι η προώθηση και συμπλήρωση του ελληνικού φαρικού συστήματος με τέτοιους αυτόματους φάρους οφείλεται περισσότερο στους Υπουργούς των Ναυτικών Ελευθέριο Βενιζέλο, Νικόλαο Στράτο και Κωνσταντίνο Ρέπουλη.

Το 1939 από τους 378 φάρους και φανούς του ελληνικού φαρικού δικτύου οι 158 ήταν τύπου Άγκα (διαφόρων τύπων και εντάσεων). Κατά τη διάρκεια δε της κατοχής πολλοί καταστράφηκαν από τους εισβολείς αλλά και ένα ακόμη μέρος από έλληνες προκειμένου να καρπωθούν κέρδος από το άριστο μέταλλό τους. Αμέσως μετά την απελευθέρωση η αναπλήρωση αυτών ολοκληρώθηκε σχετικά σε διάστημα 10 ετών.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 129425396
* LCCN: no2010099231
* ISNI: 0000 0001 1010 3941
* GND: 276496-9

 |

 |
Η **Ιταλική Εθνική Ολυμπιακή Επιτροπή** (ιταλικά: *Comitato Olimpico Nazionale Italiano*, **CONI**) είναι δημόσιος οργανισμός και υπάγεται στο Υπουργείου Εθνικής Κληρονομιάς και Πολιτισμού (MiBACT). Ιδρύθηκε το 1914 και αποτελεί μέλος της Διεθνούς Ολυμπιακής Επιτροπής (ΔΟΕ). Είναι υπεύθυνη για την ανάπτυξη και τη διαχείριση των αθλητικών δραστηριοτήτων στην Ιταλία.

Εντός της Ιταλίας, η CONI έχει αναγνωρίσει 45 εθνικές αθλητικές ομοσπονδίες, 16 σχετικές αθλητικές οργανώσεις, 12 διαφημιστικές αθλητικές οργανώσεις, 1 αθλητική εδαφική οργάνωση και 19 οργανώσεις για τη βελτίωση του αθλητισμού. Συνολικά 95.000 αθλητικά σωματεία και 11.000.000 μέλη είναι αναγνωρισμένα. Ο ετήσιος προϋπολογισμός του 2009 είναι 446.640.000 ευρώ, ο οποίος καλύπτεται κατά κύριο λόγο από την ιταλική κυβέρνηση.

Διάρθρωση
---------

Τα διοικητικά όργανα της CONI είναι το Εθνικό Συμβούλιο (Consiglio nazionale) και το Διοικητικό Συμβούλιο (Giunta). Όσον αφορά τον αθλητισμό για άτομα με αναπηρία, αρμόδια είναι η Ιταλική Παραολυμπιακή Επιτροπή (CIP) με 20 παραολυμπιακές αθλητικές ομοσπονδίες μέλη.

Αναγνωρισμένα μέλη από την CONI:

* 45 αθλητικές ομοσπονδίες
* 19 αθλητικές οργανώσεις
* 17 διαφημιστικές οργανώσεις
* 1 εδαφική οργάνωση
* 19 οργανώσεις βελτίωσης

Λογότυπο
--------

Το λογότυπο της ομοσπονδίας έχει εξελιχθεί με το πέρασμα του χρόνου.

Παραπομπές
----------

1. ↑  Η Ρώμη αυξάνει ρυθμούς, για να διεκδικήσει τους Ολυμπιακούς του 2024[*νεκρός σύνδεσμος*] sportandbusiness.gr
2. ↑  «CONI: Comitato Olimpico Nazionale Italiano (in Italian)», *CONI*, 1 January 2009, ανακτήθηκε στις 2009-03-15
3. ↑  «CONI 2009 Annual Budget (in Italian)», *CONI*, 18 December 2008, ανακτήθηκε στις 2009-03-15
4. ↑  CIP Αρχειοθετήθηκε 2012-03-07 στο Wayback Machine. comitatoparalimpico.it
5. ↑  Le Federazioni Sportive Nazionali riconosciute dal CONI sono 45 Αρχειοθετήθηκε 2014-03-30 στο Wayback Machine. coni.it
6. ↑  Le Discipline Sportive Associate riconosciute dal CONI sono 19 Αρχειοθετήθηκε 2014-03-30 στο Wayback Machine. coni.it
7. ↑  UN NUOVO MARCHIO PER IL COMITATO OLIMPICO ITALIANO brand-identikit.it

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ιταλική Εθνική Ολυμπιακή Επιτροπή** |

* Επίσημος ιστότοπος

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 155592540
* LCCN: n88146558
* ISNI: 0000 0004 1795 8098
* GND: 5202043-5
* SUDOC: 083956085
* BIBSYS: 3122279
* NDL: 00739426
* BNE: XX109917
* CiNii: DA11218299

 |

 |
Ο **Αθανάσιος Καλοπίσης** (Παρθένι Αρκαδίας, 1952) είναι Έλληνας πρώην ποδοσφαιριστής ο οποίος πέρασε το μεγαλύτερο μέρος της αγωνιστικής καριέρας του ως παίκτης του Παναρκαδικού, με τον οποίο και κατέχει το σχετικό ρεκόρ συνολικού αριθμού συμμετοχών, οι οποίες υπολογίζονται, συνολικά, στις 375 επίσημες συμμετοχές, κατά τη διάρκεια των οποίων πέτυχε, συνολικά, 101 τέρματα, γεγονός το οποίο τον καθιστά ως τον κορυφαίο σκόρερ στην ιστορία του συλλόγου.

Καριέρα
-------

### Ως ποδοσφαιριστής

Γεννημένος στο χωριό Παρθένι της Αρκαδίας το 1952, ο Καλοπίσης ξεκίνησε την ποδοσφαιρική καριέρα του από ιδιαιτέρως νεαρή ηλικία, καθώς όντας 14 ετών πραγματοποίησε το επίσημο ντεμπούτο του στη Β΄ Εθνική, αγωνιζόμενος με τα χρώματα του Παναρκαδικού, συλλόγου για λογαριασμό του οποίου και αγωνίστηκε για τα επόμενα είκοσι χρόνια. Στη συνέχεια, πιο συγκεκριμένα το 1985, μεταγράφηκε στον Πανηλειακό, όπου και παρέμεινε, συνολικά, για χρονικό διάστημα δύο ετών, κατά τη διάρκεια των οποίων και πραγματοποίησε, συνολικά, 52 επίσημες συμμετοχές, κατά τη διάρκεια των οποίων πέτυχε, συνολικά, 9 τέρματα. Το 1987, έπειτα από δύο χρόνια παρουσίας στην ομάδα του Πύργου, επέστρεψε εκ νέου στην Αρκαδία, αγωνιζόμενος, ωστόσο, αυτή τη φορά για λογαριασμό της ΑΕΚ Τρίπολης, με τα χρώματα της οποίας και ολοκλήρωσε την αγωνιστική καριέρα του.

### Ως προπονητής

Μετά το πέρας της αγωνιστικής καριέρας του, ο Καλοπίσης παρέμεινε ενεργός στον χώρο του ποδοσφαίρου, πιο συγκεκριμένα εργαζόμενος για λογαριασμό του Παναρκαδικού, τόσο σε επίπεδο τμημάτων υποδομής, όσο και σε επίπεδο πρώτης ομάδας. Στη συνέχεια, εργάστηκε για λογαριασμό αριθμού τοπικών συλλόγων της περιοχής της Αρκαδίας, όπως, μεταξύ άλλων, η ΑΕΚ Τρίπολης.

Παραπομπές
----------

1. ↑  «Καλοπίσης Αθανάσιος». *ΕΠΣ Αρκαδίας*. Ανακτήθηκε στις 16 Δεκεμβρίου 2020.
2. 1 2 3 4 5 6 7  «Οι άσοι των αρκαδικών γηπέδων: Θανάσης Καλοπίσης». *Arcadia Sports*. 23 Αυγούστου 2020. Ανακτήθηκε στις 16 Δεκεμβρίου 2020.
3. ↑  «Νέος προπονητής της ΑΕΚ Τρίπολης ο Θανάσης Καλοπίσης». *Arcadia Portal*. 10 Φεβρουαρίου 2023. Ανακτήθηκε στις 21 Ιουλίου 2023.
4. ↑  «Από την Α.Ε.Τ. στην ΑΕΚ Τρίπολης - Θανάσης Καλοπίσης 20 χρόνια μετά». *Arcadia Portal*. 10 Φεβρουαρίου 2023. Ανακτήθηκε στις 21 Ιουλίου 2023.

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ποδόσφαιρο
* Πύλη:Ελλάδα
 |

 |
Η **Μαργαρίτα**, γαλλ. Marguerite (1250 - 4 Σεπτεμβρίου 1308) από τον Οίκο των Καπετιδών-Βουργουνδίας ήταν κόμισσα του Τοννέρ (1262-1308)· με τον γάμο της έγινε βασίλισσα της Σικελίας(-Νάπολης) και κόμισσα του Ανζού.

Η Μαργαρίτα κόμισσα του Τοννέρ και σύζυγος του βασιλιά της Σικελίας(-Νάπολης) & κόμη του Ανζού.

Βιογραφία
---------

Ήταν η δεύτερη κόρη του Εύδη διαδόχου στο δουκάτο της Βουργουνδίας και της Ματθίλδης Β΄ των Νταμπιέρ κόμισσας του Νεβέρ, Ωσέρ & Τοννέρ, κόρης του Αρσαμμπώ Θ΄ κυρίου του Μπουρμπόν.

Ο σύζυγός της ήταν κόμης του Ανζού, από τον πρώτο του γάμο είχε γίνει κόμης της Προβηγκίας, μετά έγινε βασιλιάς της Σικελίας (που περιελάμβανε και τη Νάπολη) και έπειτα αγόρασε τον τίτλο του βασιλιά της Ιερουσαλήμ από τη Μαρία των Πουατιέ-Αντιόχειας, διεκδικήτρια του τίτλου. H Μαρία ήταν κόρη του Βοημούνδου Δ΄ πρίγκιπα της Αντιόχειας.

Όταν το 1285 απεβίωσε ο σύζυγός της Κάρολος Α΄, η Μαργαρίτα αποσύρθηκε στις γαίες της στο Τοννέρ. Στο κάστρο εκεί έμεινε με τη Μαργαρίτα των Μπριέν, σύζυγο του Βοημούνδου ΣΤ΄ πρίγκιπα της Αντιόχειας (μικρανεψιού της Μαρίας) και με την Αικατερίνη Α΄ του Κουρτεναί τιτουλάρια Λατίνα αυτοκράτειρα της Κωνσταντινούπολης (εγγονή του Καρόλου Α΄ από την πρώτη του σύζυγο). Οι τρεις γυναίκες έζησαν με φιλανθρωπίες και προσευχές· η Μαργαρίτα ίδρυσε τον *Ξενώνα του Φοντενίλ* και τον εξασφάλισε με επαρκή έσοδα για τη συντήρησή του.

Απεβίωσε 58 ετών άτεκνη και τάφηκε στον *Ξενώνα*· άφησε τις ιδιοκτησίες της στον μικρανιψιό της Ιωάννη Β΄ του Σαλόν-Ωσέρ.

Οικογένεια
----------

Παντρεύτηκε το 1268 τον Κάρολο Α΄ των Καπετιδών-Ανζού βασιλιά της Σικελίας(-Νάπολης) και κόμη του Ανζού. Δεν απέκτησαν τέκνα και ο Κάρολος Α΄ έκανε μετά τρίτο γάμο.

Παραπομπές
----------

1. 1 2  «Dictionary of Women Worldwide» (Αγγλικά) Gale, Yorkin Publications. Ντιτρόιτ. 2006. ISBN-13 978-0-7876-7585-1.
2. 1 2 3 4  «Kindred Britain»
3. ↑  p11361.htm#i113607. Ανακτήθηκε στις 7  Αυγούστου 2020.

Πηγές
-----

* Previté-Orton, L'Italia nella seconda metà del XIII secolo, in «Storia del mondo medievale», vol. V, 1980, pp. 198-244.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 13198971
* LCCN: n98042474
* ISNI: 0000 0000 1563 8972
* GND: 122748875
* SELIBR: 207488
* SUDOC: 088096149
* BNF: cb16508129s (data)

 |

 |
Το **ownCloud** είναι ένα ελεύθερο λογισμικό το οποίο τρέχει σε ένα υπολογιστή-εξυπηρετητή (server) και παρέχει υπηρεσία αποθήκευσης δεδομένων σε ένα αποθηκευτικό νέφος (δηλαδή μια απομακρυσμένη τοποθεσία τύπου "cloud storage" ή νέφος αποθήκευσης δεδομένων). Το πρότζεκτ ξεκίνησε το 2010 από τον προγραμματιστή του ελεύθερου περιβάλλοντος εργασίας KDE Φρανκ Καρλιτσέκ (Frank Karlitschek). Η ιδέα ήταν να δημιουργηθεί ένα εναλλακτικό ελεύθερο λογισμικό σε αντιδιαστολή με τις υπάρχουσες ιδιωτικές-εμπορικές εταιρίες οι οποίες παρέχουν δυνατότητα αποθήκευσης δεδομένων σε υπολογιστικά νέφη (όπως drobox, google drive, iCloud, Skydrive, UbuntuOne κλπ). Το ownCloud μπορεί να εγκατασταθεί σε ένα ιδιωτικό υπολογιστή-εξυπηρετητή χωρίς να χρειάζεται το κόστος συνδρομή σε κάποια εταιρία παροχής χώρου υπολογιστικού νέφους. Η χρήση ιδιωτικού υπολογιστικού νέφους θεωρείται απαραίτητη σε εταιρίες με απόρρητα/ιδιωτικά έγγραφα ή όταν απαιτείται ο έλεγχος πρόσβασης .

Εξωτερικοί σύνδεσμοι
--------------------

* Επίσημη ιστοσελίδα
* GitHub σελίδα του πρότζεκτ
* ownCloud ολοκληρωμένο σενάριο εύκολης εγκατάστασης.

Παραπομπές
----------

1. ↑  «Infinite scale server: Release Notes». Ανακτήθηκε στις 28 Αύγουστος 2023.
2. ↑  «OwnCloud - About page». OwnCloud. Αρχειοθετήθηκε από το πρωτότυπο στις 23 Ιουλίου 2018. Ανακτήθηκε στις 22 Απριλίου 2013.
3. ↑  Dana Gardner (22 Μαρτίου 2013). «OwnCloud debuts cloud tool to give organizations more control over file sync and software». ZDnet. Ανακτήθηκε στις 22 Απριλίου 2013.
4. ↑  Ahmad Hammad and Ariel García. «ownCloud». Admin Network & Security Magazine. Ανακτήθηκε στις 22 Απριλίου 2013.
5. ↑  Scott Merrill (24 Φεβρουαρίου 2013). «Meet ownCloud 5, The Open Source Dropbox». TechCruch. Ανακτήθηκε στις 22 Απριλίου 2013.
Αριστοτέλης Φουντουκίδης (Photo 60s)
Aristotelis Fountoukidis's Grave
Ο **Aριστοτέλης (και όχι Αρίσταρχος) Φουντουκίδης** (13 Φεβρουαρίου 1942 - 7 Ιουλίου 2007) ήταν Έλληνας ποδοσφαιριστής που αγωνίζονταν ως σέντερ μπακ και υπήρξε από τους πιο σημαντικούς ποδοσφαιριστές στην ιστορία του ΠΑΟΚ.

Καριέρα
-------

Γεννήθηκε στις 13 Φεβρουαρίου 1942 στον Άγιο Παντελεήμονα και ξεκίνησε την καριέρα του από την ομάδα της γενέτειρας του, Άρη Παντελεήμονα με τη φανέλα του οποίου αγωνίστηκε μέχρι το 1960, όποτε και μεταπήδησε στον Απόλλωνα Καλαμαριάς. Στην ομάδα της Καλαμαριάς έμεινε για 3 χρόνια και το καλοκαίρι του 1963 μεταγράφηκε στην Μορφωτική Ένωση Νεολαίας Τούμπας (ΜΕΝΤ) που αγωνίζονταν στην Β' Εθνική. Το 1966 και στην ηλικία των 24 ετών μεταγράφηκε στον ΠΑΟΚ, με τη φανέλα του οποίου αγωνίστηκε για 12 χρόνια και σημείωσε 336 συμμετοχές και 18 γκολ στην Α΄ Εθνική και αποχώρησε από την ενεργό δράση σε ηλικία 36 ετών, έχοντας κατακτήσει ένα Πρωτάθλημα και δύο Κύπελλα. Μετά την απόσυρσή του διετέλεσε μία φορά υπηρεσιακός προπονητής στον ΠΑΟΚ όπου έφτασε μέχρι τον τελικό του Κυπέλλου το 1981 με αντίπαλο τον Ολυμπιακό. Απεβίωσε στις 7 Ιουλίου 2007 στο Νοσοκομείο Γεννηματάς σε ηλικία 65 ετών, ύστερα από καρδιακό επεισόδιο.

Τίτλοι
------

* 1 **Πρωτάθλημα Ελλάδας**: 1976
* 2 **Κύπελλα Ελλάδας**: 1972, 1974

Πηγές
-----

* Ο "τοίχος" Αρίσταρχος Φουντουκίδης
Το **Πρώτο Χρονικό** είναι ένα αφηγηματικό κείμενο, γραμμένο στην αρχαία σλαβική γλώσσα, το οποίο περιγράφει την ιστορία των Ρως από το 850 έως το 1110. Συνετέθη το 1116 στο Κίεβο και ο πρωτότυπος τίτλος του είναι **Ιστορία των Περασμένων Χρόνων** (Повѣсть времяньныхъ лѣтъ). Πιθανότερος δημιουργός του είναι ένας μοναχός ονόματι Νέστωρ, γι' αυτό απαντάται και ως «Νεστοριανό Χρονικό».

Για τη συγγραφή του Χρονικού χρησιμοποιήθηκαν πολλές διαφορετικές πηγές: τοπικοί θρύλοι, σκανδιναβικές σάγκες, παλαιότερα (σήμερα χαμένα) σλαβικά κείμενα, τα χρονικά των βυζαντινών Ιωάννη Μαλάλα και Γεωργίου Αμαρτωλού, βυζαντινά θρησκευτικά κείμενα, συμφωνίες του Κράτους των Ρως με την Κωνσταντινούπολη, προφορικές αφηγήσεις στρατιωτικών κι εξερευνητών. Το πρωτότυπο χειρόγραφο θεωρείται χαμένο, όπως και τα δύο παλαιότερα γνωστά αντίγραφά του (ο Λαυρεντιανός και ο Υπατιανός Κώδικας). Η γνώση μας για το Πρώτο Χρονικό περιορίζεται στα διασωθέντα αντίγραφα των δύο τελευταίων, συνεπώς είναι αδύνατον να γνωρίζουμε λέξη προς λέξη το περιεχόμενό του.

Παρ' όλους τους υποκειμενισμούς (του Νέστορος και των μετέπειτα αντιγραφέων του), τη μίξη μυθολογικών και ιστορικών πηγών, την αποδεδειγμένη ανακρίβεια των ημερομηνιών που αναφέρει, καθώς και τη γνώση του περιεχομένου του μόνο μέσα από αντίγραφα, το Πρώτο Χρονικό αποτελεί τη μοναδική πρωτογενή πηγή για τη μελέτη του ανατολικού σλαβικού κόσμου πριν από το 12ο αιώνα. Είναι επίσης πολύτιμο ως πρώιμο δείγμα της αρχαίας σλαβικής λογοτεχνίας.

Προτεινόμενη βιβλιογραφία
-------------------------

* Αλέξης Γ. Κ. Σαββίδης, *Ο εκχριστιανισμός των Ρώσσων και το ρωσσικό Χρονικό του Νέστορος*,΄'Ιστωρ 2(1992),σελ.83-94
* Ανώνυμος, *Το χρονικόν του Νέστορος Το Βυζάντιο, η Ρωσία και οι γειτονικοί λαοί (άγνωστες ιστορικές διαδρομές). Πρώτη έκδοση του έργου στη Νεοελληνική*, μτφρ. Γιώργης Έξαρχος, εκδ. Αντ. Σταμούλης, Θεσσαλονίκη 2024, σελ. 518.
Η **Άννα**, γερμ. Anne von Veldenz (π. 1390 - 18 Νοεμβρίου 1439) από τον Οίκο του Χόενγκερολντσεκ ήταν κόρη του κόμη του Βέλντεντς και με τον γάμο της έγινε κόμισσα του Παλατινάτου-Ζίμμερν-Τσβάιμπρυκεν. Έγινε κόμισσα suo jure (ιδίω δικαιώματι) του Βέλντεντς.

Βιογραφία
---------

Ήταν κόρη του Φρειδερίκου Γ΄ τελευταίου κόμη του Βέλντεντς και της Μαργαρίτας, κόρης του Ιωάννη Α΄ κόμη του Νασσάου-Βάιλμπουργκ.

Με τον γάμο της με τον Στέφανο του Παλατινάτου-Τσβάιμπρυκεν έφερε την κομητεία του Βέλντεντς στην ιδιοκτησία των δουκών του Παλατινάτου-Τσβάιμπρυκεν. Επίσης με τον γάμο έφερε και το 50% από την κομητεία του Σπόνχαϊμ. Οι κόμητες του Βέλντεντς είχαν αποκτήσει το μερίδιο αυτό από το 1425, όπως είχε προβλεφθεί από τον Ιωάννη Ε΄ κόμη του Σπόνχαϊμ-Στάρκενμπουργκ στη Συμφωνία του Σπόνχαϊμ. Ο πρώτος γιος της Φρειδερίκος Α΄ κληρονόμησε το μερίδιό της αυτό στο Σπόνχαϊμ και ο δεύτερος Λουδοβίκος Α΄ την κομητεία του Βέλντεντς. 

Τον 19ο αι. ένας απόγονός της έγινε βασιλιάς της Βαυαρίας, γι' αυτό ο θυρεός της, ένας κυανός λέων επί λευκού πεδίου, είναι τώρα μέρος του θυρεού της Βαυαρίας. 

Ο θυρεός της κομητείας του Βέλντεντς.

Οικογένεια
----------

Παντρεύτηκε το 1409 τον Στέφανο των Βίττελσμπαχ κόμη του Παλατινάτου-Ζίμμερν-Τσβάιμπρυκεν και είχε τέκνα:

* Άννα 1413-1455.
* Έλσα 1420-1480, παντρεύτηκε τον Μιχαήλ φον Κόρβεϋ.
* Φρειδερίκος Α΄ 1417-1480, κόμης του Ζίμερν.
* Ρούπρεχτ 1420-1478, επίσκοπος του Στρασβούργου.
* Στέφεν 1421-1485.
* Λουδοβίκος Α΄ 1424-1489, κόμης του Τσβάιμπρυκεν.
* Ιωάννης αρχιεπίσκοπος του Μαγδεβούργου.
* Μαργαρίτα 1416-1426, απεβ. 10 ετών.

Πηγές
-----

* Gabbert, Carsten: Die Geroldsecker und ihre Burgen Geroldseck und Hohengeroldseck : das Verhältnis des Geschlechtes zu den Burgen und deren Bedeutung im 12 (...)

Παραπομπές
----------

1. ↑  Darryl Roger Lundy: (Αγγλικά) *The Peerage*. p69321.htm#i693203. Ανακτήθηκε στις 9  Οκτωβρίου 2017.
2. ↑  «Kindred Britain» I3280.
3. 1 2  «Kindred Britain»
4. ↑  p69321.htm#i693203. Ανακτήθηκε στις 7  Αυγούστου 2020.
5. ↑  Leo van de Pas: (Αγγλικά) *Genealogics*. 2003.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 81109786
* GND: 136829791

 |

 |
Η **Μπάγερ Τζάιαντς Λεβερκούζεν** (γερμανικά: *Bayer Giants Leverkusen*) είναι επαγγελματική ομάδα καλαθοσφαίρισης, μέρος του αθλητικού συλλόγου ΤΣΦ Μπάγερ Λεβερκούζεν που εδρεύει στο Λεβερκούζεν της Γερμανίας. Μετέχει στην ΠροΑ, τη δεύτερη κατηγορία της Γερμανίας.

Με βάση τον αριθμό των τίτλων της, η Λεβερκούζεν είναι η πιο επιτυχημένη ομάδα στην ιστορία της γερμανικής καλαθοσφαίρισης. Το 2009, η εταιρεία Bayer έκανε περικοπές στη χρηματοδότηση προς την ομάδα, με αποτέλεσμα να υποβιβαστεί στην ΠροΒ (3η κατηγορία). Τη θέση της ομάδας στο πρωτάθλημα της Μπάσκετμπολ Μπούντεσλιγκα πήρε η Τζάιαντς Ντίσελντορφ.

Ονομασίες
---------

Η ονομασία της ομάδας όπως έχει διαμορφωθεί με το πέρασμα του χρόνου.

* TuS Bayer 04 Leverkusen (1961–1983)
* TSV Bayer 04 Leverkusen (1983–2000)
* Bayer Giants Leverkusen (2000–τώρα)

Επιτυχίες
---------

* **Πρωτάθλημα Γερμανίας**

**Πρωταθλήτρια (14):** 1970, 1971, 1972, 1976, 1979, 1985, 1986, 1990, 1991, 1992, 1993, 1994, 1995, 1996
* **ΠροΒ**

**Πρωταθλήτρια (1):** 2013
* **Κύπελλο Γερμανίας**

**Κυπελλούχος (10):** 1970, 1971, 1974, 1976, 1986, 1987, 1990, 1991, 1993, 1995

Παραπομπές
----------

1. ↑  Bayer-Giants[*νεκρός σύνδεσμος*] leverkusen.com

Εξωτερικοί σύνδεσμοι
--------------------

* Επίσημος ιστότοπος
Ο **Γιουράι Μπούτσεκ** (σλοβακικά: **Juraj Buček**, γεννημένος στις 15 Σεπτεμβρίου 1973 στο Χουμενέ της Τσεχοσλοβακίας) είναι Σλοβάκος πρώην επαγγελματίας τερματοφύλακας και νυν προπονητής ποδοσφαίρου.

Ποδοσφαρική καριέρα
-------------------

Ο Μπούτσεκ ξεκίνησε την καριέρα του στις ακαδημίες της **Χεμλόν Χουμενέ**  , με την οποία υπέγραψε το πρώτο του επαγγελματικό συμβόλαιο το 1995. Εκεί παρέμεινε για δύο σεζόν (1995-97), παίρνοντας μέρος σε 42 αγώνες Σλοβάκικο πρωτάθλημα και κατακτώντας το Κύπελλο Σλοβακίας το 1996.

Το καλοκαίρι του 1997 μεταγράφηκε στην Σκόντα Ξάνθης , τη φανέλα της οποίας τίμησε για έξι συνεχόμενα χρόνια καταγράφοντας 165 συμμετοχές και εντυπωσιάζοντας με τη σταθερή του απόδοση. Στις 19 Σεπτεμβρίου του 2002 ο Μπούτσεκ αγωνίστηκε στο «Ολίμπικο» της Ρώμης στην παρθενική εμφάνιση της Ξάνθης στα ευρωπαϊκά "σαλόνια" , όπου και ηττήθηκε με 4-0 από τη Λάτσιο, στο πλαίσιο της Α’ φάσης του Κυπέλλου ΟΥΕΦΑ. 

Συνέχισε για μια διετία στον Ολυμπιακός, με τη φανέλα του οποίου αγωνίστηκε συνολικά 5 φορές, μεταξύ των οποίων και μια φορά σε αγώνα του Τσάμπιονς Λιγκ, κατακτώντας ένα Πρωτάθλημα Ελλάδας (2004-2005) και ένα Κύπελλο Ελλάδας (2004-2005). 

Το 2005, αφού έμεινε ελεύθερος από τον Ολυμπιακό, υπέγραψε συμβόλαιο συνεργασίας με τον Άρη Θεσσαλονίκης. Στη θητεία του με τους «κίτρινους», είχε συνολικά 28 συμμετοχές, όλες στη Φούτμπολ Λιγκ. 

Μετά από ένα σύντομο πέρασμα κι από τη ερασιτεχνική Χαλκίδα κρέμασε τα γάντια του.

Έπειτα το τέλος της ποδοσφαιρικής του καριέρας εγκαταστάθηκε μόνιμα στην Ξάνθη όπου διατηρεί με τη σύζυγό του φροντιστήριο ξένων γλωσσών. 

Το 2016 ανέλαβε , ως προπονητής, την Ακαδημία της **Α.Ο. Βιστωνίδας** και στη συνέχεια και την Ανδρική ομάδα του συλλόγου στην Α’ κατηγορία της ΕΠΣ Ξάνθης. Αποχώρησε από την ομάδα, το καλοκαίρι του 2018.

Εθνικές ομάδες
--------------

Το 2000, πραγματοποίησε το ντεμπούτο του ως μέλος της Εθνική Σλοβακίας, με τη φανέλα της οποίας είχε συνολικά, 11 συμμετοχές.

Τίτλοι
------

**Χεμλόν Χουμενέ**: Κύπελλο Σλοβακίας : 1995-96   

**Ολυμπιακός**: Πρωτάθλημα Ελλάδας 2004-05 , Κύπελλο Ελλάδας 2004-05

Παραπομπές
----------

1. ↑
2. ↑  Mastrogiannopoulos, Alexander. «Foreign Players in Greece 1999/00-2001/02». *RSSSF*. Αρχειοθετήθηκε από το πρωτότυπο στις 22 Οκτωβρίου 2008. Ανακτήθηκε στις 15 Δεκεμβρίου 2008.
3. ↑
4. ↑  Πήρε Μπούτσεκ και Άνταμτσουκ
5. ↑  Τέλος ο Μπούτσεκ από την Ξάνθη
6. ↑  κιόλας 14 χρόνια! Σαν σήμερα η ευρωπαϊκή "πρώτη" του ΑΟΞ!
7. ↑  Δεν είναι η πρώτη φορά που ο Ολυμπιακός επιλέγει τερματοφύλακα, και δη ξένο, από άλλη ομάδα της Super League
8. ↑  Στον Άρη ο Μπούτσεκ
9. ↑  Ο καλύτερος ξένος της Ξάνθης
10. ↑  Ο Έλληνας (πλέον) Μπούτσεκ μίλησε για την κρίση στην Ελλάδα, τον Άρη και τις άλλες ομάδες
11. ↑  Αποχωρεί απο τον πάγκο της Βιστωνίδας ο Γιουράι Μπούτσεκ!
12. ↑
13. ↑

Πηγές
-----

* Προφίλ στο transfermarkt.com
*
Η **Ομοσπονδία Καλαθοσφαίρισης Αυστραλίας** (αγγλικά: *Basketball Australia*, BA) είναι το όργανο διοίκησης της καλαθοσφαίρισης στην Αυστραλία. Εδρεύει στο Βατερλό της Νέας Νότιας Ουαλίας και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Αυστραλίας.

Ιστορία
-------

Συγκροτήθηκε ως «Αυστραλιανή Ομοσπονδία Καλαθοσφαίρισης» (Australian Basketball Federation) το 1939 και συστάθηκε το 1946. Έγινε μέλος της Διεθνούς Ομοσπονδίας Καλαθοσφαίρισης (FIBA) το 1949 και αναδιοργανώθηκε το 1982.

Παραπομπές
----------

1. ↑  Απάντησε στις κατηγορίες η Αυστραλία 24sports.com.cy
2. ↑  «Australia (AUS): Profile». *National Federations & Leagues*. FIBA. Αρχειοθετήθηκε από το πρωτότυπο στις 6 Αυγούστου 2017. Ανακτήθηκε στις 28 Ιουνίου 2016.
3. ↑  Ομογενείς μνηστήρες για την έδρα της Kristina Keneally neoskosmos.com

Εξωτερικοί σύνδεσμοι
--------------------

* Επίσημος ιστότοπος


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Basketball Australia  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η προσωπογράφος **Ρένα Κρουαζιέ** γεννήθηκε στην Κέρκυρα. 

Δεκατριών χρονών συμμετείχε με προσωπογραφίες της στο πνευματικό φυτώριο της Κέρκυρας "Ιόνιος Πνοή" και τρία χρόνια αργότερα παίρνει μέρος σε έκθεση στο τότε Φρουραρχείο της πόλης, πάντα με πορτρέτα.

Πετυχαίνει με υποτροφία στην Ανώτατη Σχολή Καλών Τεχνών και σπουδάζει γλυπτική 5 χρόνια με δάσκαλο τον Θανάση Άπαρτη. Παράλληλα σπουδάζει ζωγραφική και σκηνογραφία ένα χρόνο κοντά στον Γιάννη Τσαρούχη και δύο χρόνια κεραμική με δάσκαλο τον Γ. Γεωργίου. 

Αποφοιτά το 1971 και την επόμενη χρονιά έως το τέλος της εκπαιδευτικής της καριέρας προσλαμβάνεται ως καθηγήτρια στη Σχολή Μωραΐτη.

Είκοσι πέντε χρόνων "στήνει" το πρώτο της γλυπτό στην πάνω πλατεία της Κέρκυρας "Το Μνημείο της Ενώσεως", λίγο αργότερα την προτομή του Γεράσιμου Ζωχιού, ιδρυτή του Ν.Α.Τ. στο χωριό Άγιοι Δέκα και το 2010 την προτομή του Σπύρου Πλασκοβίτη στον "Κήπο του Λαού" στην Κέρκυρα. Το 1998 εκδίδεται το λεύκωμα "Πορτρέτα - Ρένας Κρουαζιέ" από τις εκδόσεις Απόστροφος στην Κέρκυρα. Το 2000 ο Κώστας Γεωργουσόπουλος παρουσιάζει στη Στοά του Βιβλίου στην Αθήνα το λεύκωμα ημερολόγιο "Το γέλιο της ζωής μας" από τις εκδόσεις Άγκυρα με τα πορτρέτα των μεγάλων μας κωμικών.

Έχει λάβει μέρος σε πανελλήνιες και σε πολλές ομαδικές και ατομικές εκθέσεις, στην Κέρκυρα και στην Αθήνα.

Πορτρέτα της υπάρχουν:

* Στην Κέρκυρα:
	+ στην Εταιρεία Κερκυραϊκών Σπουδών
	+ στην Αναγνωστική Εταιρία
	+ στο τμήμα Ιστορίας του Ιονίου Πανεπιστήμιου (αίθουσα συνεδριάσεων)
	+ στην Ιόνιο Ακαδημία κλπ.
* Στην Αθήνα:
	+ στο θεατρικό Μουσείο
	+ στο Πνευματικό Κέντρο Δήμου Αθηναίων
	+ στην πινακοθήκη του Δήμου Αθηναίων
	+ στο σύλλογο Ελλήνων Λογοτεχνών κλπ.
* Στο πατριαρχείο Κωνσταντινούπολης (πορτρέτο Πατριάρχη κκ. Βαρθολομαίου).

Έχουν γράψει για την Ρένα Κρουαζιέ οι:

* Μάρω Δούκα
* Κώστας Γεωργουσόπουλος
* Σπύρος Πλασκοβίτης
* Ματθαίος Μουντές
* Νίκος Δήμου
* Γιώργος Σισιλιάνος
* Μανόλης Κορρές
* Νάσος Μαρτίνος
* Βεατρίκη Σπηλιάδη
* Ντόρα Ηλιοπούλου-Ρόγκαν
* Κοσμάς Λιναρδάτος κλπ.

Έχει φιλοτεχνήσει μεταξύ άλλων πορτρέτα των: Οδυσσέα Ελύτη, Κατίνας Παξινού, Αλέξη Μινωτή, Μαρίας Κάλλας, Άγγελου Σικελιανού, Δημήτρη Μητρόπουλου, Κωνσταντίνου Καβάφη, Κάρολου Κουν, Διονυσίου Σολωμού, Γιάννη Τσαρούχη, Νίκου Καζαντζάκη, Γιάννη Ρίτσου, Κωστή Παλαμά, Γιώργου Σεφέρη, Κώστα Βάρναλη, Μάνου Χατζιδάκι, Κώστα Καρυωτάκη, Ντίνου Θεοτόκη, Αντώνη Σαμαράκη, Γιώργου Κάρτερ.
Η **Ομοσπονδία Καλαθοσφαίρισης Νότιας Αφρικής** (αγγλικά: *Basketball South Africa*, BSA) είναι το όργανο διοίκησης της καλαθοσφαίρισης στη Νότια Αφρική. Εδρεύει στο Γιοχάνεσμπουργκ και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, εποπτεύει το επαγγελματικό πρωτάθλημα ανδρών, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Νότιας Αφρικής.

Παραπομπές
----------

1. ↑  South Africa (RSA) Αρχειοθετήθηκε 2017-08-09 στο Wayback Machine. fiba.com

Εξωτερικοί σύνδεσμοι
--------------------

* Επίσημος ιστότοπος
Η **Ζερμπέργκα**, γαλλ. Gerberga (π. 940 - 986/91) από τον Οίκο του Σαλόν ήταν κόρη του κόμη του Σαλόν και με τους γάμους της έγινε πρώτα βασίλισσα της Λομβαρδίας (950-963) & μαρκησία της Ιβρέας (965-970) και μετά κόμισσα της Βουργουνδίας (π.973-986/91).

Ο Άνταλμπερτ των Ιβρέα, βασιλιάς των Λομβαρδών, πρώτος σύζυγος της Ζερμπέργκας.

Βιογραφία
---------

Ήταν η πρώτη κόρη του Λάμπερτ κόμη του Σαλόν και της Αδελαΐδας, κόρης του Γιλβέρτου δούκα της Βουργουνδίας.

Ο γιος της Όθων-Γουλιέλμος νυμφεύτηκε την Ερμεντρούδη του Ρουσί, χήρα του Αλμπέρικ Β΄ κόμη του Μακόν, και έγινε κόμης του Μακόν. Παλαιότερα υπήρχε η αντίληψη, ότι ο Όθων-Γουλιέλμος κληρονόμησε το Μακόν από τη μητέρα του, έτσι αυτή απεκαλείτο εσφαλμένα *Ζερμπέργκα του Μακόν*, αντί του ορθού *Ζερμπέργκα του Σαλόν*.

Οικογένεια
----------

Παντρεύτηκε πρώτα π. το 956 τον Άνταλμπερτ των Ιβρέα βασιλιά των Λομβαρδών και είχε τέκνα:

* Όθων-Γουλιέλμος 955/62-1026, κόμης της Βουργουνδίας.
* Γκιζέλα, παντρεύτηκε τον Άνσελμ Α΄ της Σαβόνα.

Ο Αδαλβέρτος απεβίωσε π. το 973 και η Ζερμπέργκα έκανε π. το 973 δεύτερο γάμο, με τον Ερρίκο Α΄ των Καπετιδών δούκα της Βουργουνδίας. Δεν απέκτησαν απογόνους και ο Ερρίκος Α΄ υιοθέτησε τον Όθωνα-Γουλιέλμο, δίνοντάς του το 982 την κομητεία της Βουργουνδίας.

Πηγές
-----

* Constance Brittain Bouchard, Sword, Miter, and Cloister; Nobility and the Church in Burgundy, 980–1198 (Ithaca, N.Y.: Cornell University Press, 2009 [1987]).
* E. Brandenburg, Die Nachkommen Karls des Großen (Verlag Degener & Co Neustadt an der Aisch, 1998).
* Detlev Schwennicke, Europäische Stammtafeln: Stammtafeln zur Geschichte der Europäischen Staaten, vol. 2 (Marburg, Germany: J. A. Stargardt, 1984).
* A. Thiele, Erzählende genealogische Stammtafeln zur europäischen Geschichte Band II, Teilband 2 Europäische Kaiser-, Königs- und Fürstenhäuser II Nord-, Ost- und Südeuropa (R.G. Fischer Verlag, 1994).
Η **αννόη** (*Hannoa*) είναι γένος αγγειόσπερμων φυτών, που ανήκει στην οικογένεια σιμαρουβοειδή και περιγράφηκε για πρώτη φορά από τον Γάλλο βοτανολόγο Ζυλ Εμίλ Πλανσόν το 1846. Τα είδη του είναι δέντρα ιθαγενή της Κεντρικής και της Δυτικής Αφρικής, που φθάνουν σε ύψος μέχρι τα 20 μέτρα. Τα φύλλα τους είναι εναλλασσόμενα και τα άνθη τους διετεταγμένα σε επάκριους βότρεις ή φόβες. Το άνθος έχει πενταμερή κάλυκα και πενταπέταλη στεφάνη.

Είδη
----

Κατά τη δεκαετία του 1960 υπήρχε ομοφωνία ότι στο γένος ανήκαν 5 είδη. Σήμερα οι περισσότεροι επιστήμονες δέχονται τα ακόλουθα οκτώ είδη:

* *Hannoa chlorantha*
* *Hannoa ferruginea*
* *Hannoa kitombetombe*
* *Hannoa klaineana*
* *Hannoa longipes*
* *Hannoa njariensis*
* *Hannoa schweinfurthii*
* *Hannoa undulata*

Μερικοί ωστόσο κατατάσσουν στο γένος της αννόης μόνο τρία είδη, τα *H. kitombetombe, H. klaineana* και *H. chlorantha*, από τα οποία τα δύο τελευταία χρησιμοποιούνται «στην παραδοσιακή ιατρική χωρών της Κεντρικής Αφρικής κατά της ελονοσίας και γενικότερα των πυρετών».

Παραπομπές
----------

1. ↑  «Antimalarial and cytotoxic potential of four quassinoids from *Hannoa chlorantha* and *Hannoa klaineana*, and their structure-activity relationships». *Int. J. Parasitol.* **28** (4): 635-640. 1998. doi:10.1016/S0020-7519(98)00008-3. PMID 9602388.

Πηγές
-----

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμ. 5, σελ. 768
Χάρτης της Μεσαιωνικής Κωνσταντινούπολη, διακρίνεται η τοποθεσία της Κερκόπορτας
Στην Κωνσταντινούπολη, κοντά στο Παλάτι του Κωνσταντίνου Ζ' Πορφυρογέννητου υπήρχε μια μικρή πόρτα. Η μισή ήταν κάτω από το επίπεδο του εδάφους και λεγόταν **Κερκόπορτα** ή *πύλη του κίρκου*, επειδή οδηγούσε σε ένα ιπποδρόμιο (*circus*), τον Ξυλόκερκο, έξω από τα τείχη. Το πιθανότερο είναι ότι ήταν δρύινη. Λεγόταν κερκόπορτα επειδή στα λατινικά κέρκους είναι η Βελανιδιά ή Δρυς. Επίσης στο ίδιο τείχος, η πύλη "Belgrad Kapisι" λεγόταν Ξυλόκερκος.

Κατά την παράδοση, από αυτήν εισήλθαν (πιθανόν από εσωτερική προδοσία) στην Πόλη λίγοι γενίτσαροι κατά την μεγάλη έφοδο στις 29 Μαΐου 1453, διασπώντας έτσι την άμυνα των πολιορκούμενων και προκαλώντας την Άλωση της Κωνσταντινούπολης.

Παραπομπές
----------

1. ↑  Van Millingen, Alexander (1899). *Byzantine Constantinople : the walls of the city and adjoining historical sites*. London: London: J. Murray. σελ. 90–91.
2. ↑  Runciman, Steven (1990). *The Fall of Constantinople: 1453*. Cambridge: Cambridge University Press. σελ. 89, 137. ISBN 978-0-521-39832-9.